《九锁山十咏 其五 来贤岩》
宋代·吕同老

昔贤所游地，道路行逶迤。中分山腰半，倒插石脚危。

公生元祐时，名与日月垂。至今草木间，英气光离离。

我行得遗迹，酾酒兴遐思。天风豁然至，吹落琼琚辞。

不惜古人远，但嗟我生迟。安得五云表，一假黄鹤骑。

作者简介：约公元一二七四年前后在世字和甫，济南人。生卒年均不详，约宋度宗成淳末前后在世。入元不仕。能词，尝与唐珏、唐艺孙、陈恕可等唱和于天柱山房，作赋蟹调，寄桂枝香。